text: абыралы таулары сарыарқаның шығыс бөлігіндегі тау. қарағанды облысы қарқаралы ауданы мен абай облысы абай ауданы аумағында орналасқан. солтүстіктен оңтүстікке қарай қосарлана созылып жатыр. батысындағы жақсы (үлкен) абыралы тауларының ұзындығы 20 км, ені 10 км, биіктігі 1300 м. шығысындағы жаман (кіші) абыралы тауларының ұзындығы 20 км, ені км, биіктігі 1111 м. екі тауды қарасу өзенінің аңғары бөлген. абыралы таулары негізінен девон мен силур жыныстарынан тұрады. климаты тым континенттік. қаңтар айындағы орташа температура -15°с, шілдеде 19°с. жауын-шашынның жылдық мөлшері 350 мм. суға тапшы. беткейлерінің қиыршық тасты қоңыр топырағында қараған, тобылғы, сұлыбас, қызғылт селеу, қылқан боз, бетеге, жусан т.б. өсімдіктер өседі. беткейлері мал жайылымы ретінде пайдаланылады.